钦定古今图书集成/明伦汇编/氏族典/第489卷 > 《廖用贤尚友录》 > 华恒
## 钦定古今图书集成/明伦汇编/氏族典/第489卷 > 《廖用贤尚友录》 > 华恒

按《晋书华表传》：“表子廙，廙子恒，字敬则，尚武帝女荥
阳长公主。愍帝即位，为尚书。刘聪逼长安，诏出恒为
镇军将军，领颍川太守。关中陷没，恒弃郡东渡，拜卫
将军，寻拜太常。太宁初，迁骠骑将军，督石头水陆诸
军事。苏峻之乱，恒侍帝，备履艰危，迁左光禄大夫。卒
谥曰敬。”